เซี่ยงไฮ้คอมโพสิตปิดร่วง 2.67% เหตุวิตกเศรษฐกิจชะลอตัว
ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ร่วงลง เนื่องจากความกังวลที่ว่า เศรษฐกิจประเทศจะชะลอตัวลงมากไปกว่านี้ ทั้งนี้ดัชนีเซี่ยงไฮ้คอมโพสิตร่วง 85.44 จุด หรือ 2.67%
14 ก.ย. 2558

สำนักข่าวซินหัวรายงานว่า ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ร่วงลง เนื่องจากความกังวลที่ว่า เศรษฐกิจประเทศจะชะลอตัวลงมากไปกว่านี้ ทั้งนี้ดัชนีเซี่ยงไฮ้คอมโพสิตร่วง 85.44 จุด หรือ 2.67%
สำนักงานสถิติแห่งชาติจีนเผยยอดค้าปลีกเดือนส.ค.ขยายตัว 10.8% เมื่อเทียบเป็นรายปี แตะ 2.49 ล้านล้านหยวน หรือ 3.90 แสนล้านดออลลาร์ อย่างไรก็ตาม ตัวเลขดังกล่าวเพิ่มขึ้นเล็กน้อยจากระดับ 10.5% ในเดือนก.ค.
ส่วนยอดการลงทุนในอสังหาริมทรัพย์ช่วง 8 เดือนแรกของปีนี้ ขยายตัว 3.5% เมื่อเทียบเป็นรายปี แตะ 6.11 ล้านล้านหยวน หรือ 9.59 แสนล้านดอลลาร์ ซึ่งอัตราการขยายตัวดังกล่าวต่ำกว่าการขยายตัวในช่วง 7 เดือนแรก